പുതിയ അധ്യയന വര്ഷം: യൂനിവേഴ്സിറ്റികളുടെ തയാറെടുപ്പ് വിലയിരുത്തി മനാമ: പുതിയ അധ്യയന വര്ഷം ആരംഭിക്കുന്നതിന് മുന്നോടിയായി ഉന്നത വിദ്യാഭ്യാസ സ്ഥാപനങ്ങളുടെ തയാറെടുപ്പുകള് വിദ്യാഭ്യാസ മന്ത്രി ഡോ. മാജിദ് ബിന് അലി അല് നുെഎമി വിലയിരുത്തി. ഉന്നത വിദ്യാഭ്യാസ കൗണ്സില് ഉദ്യോഗസ്ഥരുമായി നടത്തിയ യോഗത്തിലാണ് ഇതുസംബന്ധിച്ച വിവരങ്ങള് മന്ത്രിയുമായി പങ്കുവെച്ചത്.അടുത്ത അധ്യയന വര്ഷം കോവിഡ് മഹാമാരി പ്രതിരോധിക്കാനുള്ള മുന്കരുതല് സ്വീകരിക്കേണ്ടതിെന്റ ആവശ്യകത യോഗം ചൂണ്ടിക്കാട്ടി. ഇക്കാര്യത്തില് പ്രവര്ത്തനങ്ങള് ഏകോപിപ്പിക്കുന്നതിന് സ്ഥാപന അധികൃതരെ ഉള്പ്പെടുത്തി ജനറല് സെക്രട്ടേറിയറ്റ് യോഗംചേരും.എല്ലാ ഉന്നത വിദ്യാഭ്യാസ സ്ഥാപനങ്ങളും നല്കുന്ന അക്കാദമിക് പ്രോഗ്രാമുകളോട് കൗണ്സിലിെന്റ താല്പര്യം വിദ്യാഭ്യാസ മന്ത്രി സ്ഥിരീകരിച്ചു. ഈ മേഖലയില് നിക്ഷേപം നടത്താന് കൗണ്സിലിനെ പ്രോത്സാഹിപ്പിച്ചു. നിര്ദിഷ്ട ചട്ടങ്ങള്ക്കനുസൃതമായി വിദ്യാഭ്യാസ സ്ഥാപനങ്ങളുടെ കോഴ്സുകള്ക്ക് പ്രചാരം നല്കാന് സഹായിക്കാനും അദ്ദേഹം പറഞ്ഞു. ബഹ്റൈനിലെ ഉന്നത വിദ്യാഭ്യാസ പ്രക്രിയയെ മുന്നോട്ടുനയിക്കുമെന്നും അദ്ദേഹം പറഞ്ഞു.